TEXNIK TOPSHIRIQ
(TENDER HUJJATLARI)
[bookmark: OLE_LINK1]O‘zbekiston Respublikasi Investitsiyalar, sanoat va savdo vazirligining rasmiy delegatsiyasiga kompleks xizmat ko‘rsatish bo‘yicha
Buyurtmachi: O‘zbekiston Respublikasi Investitsiyalar, sanoat va savdo vazirligi.
Tadbir: O‘zbekiston–Daniya  mamlakat ishbilarmon doiralari ishtirokida davra suhbati o‘tkazish uchun maydon tashkil etish bo‘yicha xizmatlar ko‘rsatish.
Xizmatlarni ko‘rsatish muddati: 2026-yil 2-oktabr.
1. TEXNIK PRODAKSHN (1–2-oktabr)
5 yulduzli mehmonxonadagi montaj ishlari 1-oktabr soat 21:00 ga qadar to‘liq yakunlangan bo‘lishi lozim.
LED-ekran: o‘lchami 10 × 4 m, piksel qadami P2.0-P2.5. Komplekt tarkibida videoprotsessor, i7 protsessorli noutbuk, prezentator (klicker) bo‘lishi lozim. Video muhandisining tadbir davomida texnik hamrohligi ta’minlanadi.
Podium konstruksiyasi
O‘lchamlari: 10 × 4 m, balandligi — 0,4 m.
Materiallar: harakatlanish vaqtida tebranish va bo‘shashishlarni istisno etuvchi, yuqori mustahkamlikka ega karkas.
Qoplama: yangi, premium toifadagi kovrolin (rangi alohida kelishiladi).
Dekor: podium perimetri qoplama rangiga mos qattiq PVX yoki to‘qimachilik materialidan tayyorlangan dekorativ “yubka” bilan yopiladi.
Ko‘tarilish qismi: podium asosiga qattiq mahkamlangan, 2–3 pog‘onali barqaror zinapoya.

2. OVOZ USKUNALARI VA KONFERENS-TIZIM
Asosiy akustik tizim
Ovoz bilan qamrab olinadigan maydon: 145 kv. m gacha.
Konfiguratsiya: zal bo‘ylab bir xil ovoz bosimini ta’minlash uchun chiziqli massiv yoki taqsimlangan akustik tizim (stendlar yoki osma konstruksiyalardagi kamida 4–6 ta sputnik-kolonka + sabvuferlar).
Quvvati: hisoblangan quvvat davra suhbati davomida nutqning qulay va aniq eshitilishini, shuningdek, musiqiy dastur (kechki ovqat) davomida to‘laqonli va zich ovoz yangrashini ta’minlashi kerak.
2.1. Davra suhbati uchun uskunalar
Mikrofonlar: “g‘oz bo‘yni” (gooseneck) turidagi stol usti konferens-tizimi — 30 dona (faollikni ko‘rsatuvchi yorug‘lik indikatori, yoqish/o‘chirish tugmasi bilan).
Radio mikrofonlar: zal ishtirokchilarining savollari va moderator uchun kamida 2–3 ta qo‘l radiotizimi.
2.2. Musiqiy dastur (Live Band) uchun talablar
Mikser pulti: raqamli, kamida 16–24 kanalli, “Konferensiya” va “Kechki ovqat/Kontsert” rejimlari o‘rtasida tezkor almashish imkonini beruvchi presetlarni saqlash funksiyasiga ega bo‘lishi lozim.
Beklayn (Backline): taklif etilgan musiqachilarning texnik rayderiga muvofiq uskunalar komplekti (monitorlar, stendlar, ulash va kommutatsiya uskunalari).
Ovoz rejissyori: tadbirning har ikki bosqichida ovoz darajalarini nazorat qilish uchun malakali mutaxassisning majburiy ishtiroki ta’minlanishi lozim.

3. FLORISTIK BEZAK
3.1. Stollar uchun markaziy kompozitsiyalar
Format: past (gorizontal) kompozitsiyalar; balandligi 25–30 sm dan oshmasligi lozim (stol atrofidagi ishtirokchilarning bir-birini ko‘rishiga xalaqit bermasligi uchun).
Uslub: Yevropa klassikasi yoki biznes uslubi. Ixcham, zich shakllar, uzun va osilib turuvchi shoxlarsiz.
Tarkibi: premium navdagi tabiiy gullar (masalan, buta atirgullari, eustomalar, gortenziyalar, orxideyalar).
Ranglar gammasi: rasmiy protokol talablariga va zal interyeriga mos, vazmin ranglar (pastel ranglar yoki oq rangning to‘q yashil rang bilan uyg‘unligi tavsiya etiladi).
3.2. Bajarishga qo‘yiladigan talablar
Yangiligi: gullar birinchi yangilikda bo‘lishi, keskin yoki haddan tashqari kuchli hidga ega bo‘lmasligi lozim (taomlarning hidini bosib ketmasligi va mehmonlarda allergik reaksiya keltirib chiqarmasligi uchun).
Vazalar/asoslar: dekorativ kashpo yoki tagliklardagi floristika uchun maxsus oazislar; ular yashillik yoki dekor elementlari bilan yashirilgan bo‘lishi lozim. Konstruksiyalar barqaror bo‘lishi shart.
Montaj: kompozitsiyalarni o‘rnatish kechki ovqat boshlanishidan bevosita oldin, zal “davra suhbati” rejimidan transformatsiya qilingandan so‘ng amalga oshirilishi lozim.

4. YORITISH USKUNALARI VA SINXRON TARJIMA TIZIMI
4.1. Yoritish uskunalari
• Podium va spikerlarni yoritish uchun professional LED spotlight/proyektorlar — kamida 6–8 dona;
• zalning umumiy yoritilishini ta’minlash uchun zarur miqdordagi professional LED yoritish uskunalari;
• podium, spikerlar va asosiy tadbir hududini bir tekis yoritishni ta’minlash;
• yoritish uskunalarini boshqarish uchun zarur boshqaruv pulti va kabellar;
• yoritish uskunalarini o‘rnatish, sozlash va tadbir davomida texnik nazorat qilish uchun malakali yorug‘lik mutaxassisi (lighting technician) ishtiroki ta’minlanadi.
4.2. Sinxron tarjima tizimi
• Tarjimon uchun ovoz izolyatsiyasiga ega professional tarjimonlik kabinasi — 1 dona;
• tarjimon uchun mikrofon va quloqchinlar;
• tadbir ishtirokchilari uchun sinxron tarjimani tinglash imkonini beruvchi simsiz qabul qilgichlar va quloqchinlar — ishtirokchilar soniga muvofiq miqdorda;
• tarjima signalini uzatish uchun transmitter va boshqa zarur uskunalar;
• sinxron tarjima tizimini konferens-tizim va ovoz uskunalariga ulash;
• uskunalarni tadbir boshlanishidan oldin o‘rnatish, sozlash va texnik sinovdan o‘tkazish;
• tadbir davomida tizimning uzluksiz ishlashini ta’minlash uchun texnik mutaxassis ishtiroki.

5. Event-kompaniyaga qo‘yiladigan malakaviy talablar
Professional kompetensiyani tasdiqlash uchun tender ishtirokchisi quyidagi hujjatlar va ma’lumotlarni taqdim etishi shart:
1. Ish tajribasi va yuridik maqomi
Faoliyat muddati: kompaniya tadbirlarni tashkil etish (Event-xizmatlar) sohasida kamida 3 yil faoliyat yuritgan bo‘lishi lozim (Guvohnoma/Ro‘yxatdan o‘tganlik to‘g‘risidagi guvohnoma nusxasi taqdim etiladi).
Davlat sektoridagi tajriba: davlat va xalqaro ahamiyatga ega tadbirlarni (forumlar, sammitlar, hukumatlararo komissiyalar) tashkil etish bo‘yicha amaliy tajribaning mavjudligi majburiy.
2. Bajarilgan ishlarni tasdiqlash (Portfolio)
Vizual dalillar: so‘nggi 3 yil davomida amalga oshirilgan o‘xshash loyihalar bo‘yicha foto va video hisobotlarni o‘z ichiga olgan taqdimot (portfolio) taqdim etilishi lozim.
Hujjatlar bilan tasdiqlash: davlat darajasidagi avval amalga oshirilgan loyihalar bo‘yicha bajarilgan ishlar dalolatnomalari (BID) va hisob-fakturalar nusxalari taqdim etilishi lozim (kamida 3 ta yirik loyiha).
Mazkur hujjatlar tegishli tajribaning amalda mavjudligini tasdiqlovchi yagona ishonchli dalil hisoblanadi.
3. Resurs bazasi
Mutaxassislarning mavjudligi: shtatdagi yoki jalb etilgan mutaxassislar ro‘yxati, ularning malakasi ko‘rsatilgan holda taqdim etilishi lozim (texnik direktor, koordinatorlar, protokol bo‘yicha menejerlar).
4. Moliyaviy barqarorlik
Kompaniya insofsiz yetkazib beruvchilar ro‘yxatiga kiritilmagan bo‘lishi lozim.


Ijrochi tomonidan taqdim etiladigan tarjimonlar Buyurtmachi bilan oldindan kelishilgan bo‘lishi lozim.

Umumiy summa: 90 000 000 so‘m.

Ishtirok etish istagini bildirgan kompaniyalar quyidagi manzilga 
tijorat takliflarni yuborishingiz so‘raladi:
info@miit.uz / m.azamov@miit.uz 
+998 71 238 50 00

